b'\n_START_ARTICLE_\nJakob \xc5\xa0kerl\n_START_SECTION_\n\xc5\xbdivljenje in delo\n_START_PARAGRAPH_\nGimnazijo je obiskoval v Ljubljani. Po kon\xc4\x8dani gimnaziji je leta 1639 vstopil v jezuitski red. Dosegel je naslov magister. Od leta 1648 dalje je u\xc4\x8dil na kolegiju v Ljubljani. Nato je \xc5\xa1tudiral bogoslovje. Po kon\xc4\x8danem \xc5\xa1tudiju je bil do leta 1656 v Trstu. Leta 1657 pa je bil najprej v Pleterjah, v za\xc4\x8detku novembra pa v Ljubljani, kjer je bil najprej minister, nato prokurator in konzultor. Leta 1657 je nadome\xc5\xa1\xc4\x8dal slovenskega pridigarja v stolnici Janeza Krstnika Dolarja._NEWLINE_Bil je priljbljen v javnosti. Med drugim je bil tudi \xc5\xa1kofov spovednik, odli\xc4\x8den katehet in dober pridigar. Bil je v dobrem odnosu z Janezom Ludvikom Sch\xc3\xb6nlebnom. Od leta 1658 dalje je bil prazni\xc5\xa1ki pridigar pri sv. Jakobu v Ljubljani. Od leta 1661 dalje je bil 10 let redni slovenski pridigar v stolnici._NEWLINE_Zelo si je prizadeval za \xc5\xa1irjenje bratov\xc5\xa1\xc4\x8dine Kristusovega trpljenja, ki je bila v Ljubljani ustanovljena leta 1660.'